Translate the text from Welsh to English.



 
Heddiw mae adroddiad interim gan y sefydliad Policy in Practice, sef *Deall Effaith Credyd Cynhwysol ar Gynllun Gostyngiadau’r Dreth Gyngor ac Ôl\-ddyledion Rhent yng Nghymru,* wedi’i gyhoeddi ar wefan Llywodraeth Cymru. Comisiynwyd yr adroddiad gan Lywodraeth Cymru fel rhan o becyn ymchwil yn ymwneud â threthi lleol yng Nghymru.


https://llyw.cymru/credyd\-cynhwysol\-cynllun\-gostyngiadaur\-dreth\-gyngor\-ac\-ol\-ddyledion\-rhent\-yng\-nghymru\-adroddiad


Mae Cynllun Gostyngiadau’r Dreth Gyngor yn gynllun cenedlaethol yng Nghymru sy’n rhoi cymorth ariannol uniongyrchol i bron 280,000 o aelwydydd incwm isel, er mwyn lleihau eu biliau treth gyngor. Ers cyflwyno ein cynllun yn 2013\-14, rydym wedi parhau i amddiffyn aelwydydd agored i niwed ac aelwydydd incwm isel drwy gynnal hawliadau llawn. O ganlyniad, mae oddeutu 220,000 o aelwydydd yn parhau i dalu dim treth gyngor o gwbl yn 2019\-20\. Mae’r cynllun yn cyfrannu’n sylweddol at yr ymgyrch i fynd i’r afael â thlodi ac mae’n helpu i ddiogelu pobl agored i niwed rhag anawsterau ariannol – a hynny’n aml oherwydd diwygiadau niweidiol llywodraeth y DU i’r system les.


Yn ogystal â chreu un cynllun i Gymru, rhoddodd Llywodraeth Cymru gyllid i gau’r bwlch a grewyd gan y toriad o 10% a ddaeth yn sgil penderfyniad llywodraeth y DU i ddatganoli Budd\-dal y Dreth Gyngor yn 2013\-14\. Fel y dywedir yn yr adroddiad interim, helpodd y dull gweithredu tecach hwn i atal ôl\-ddyledion rhenti rhag cynyddu yng Nghymru ar adeg pan oedd mesurau cyni didostur yn cael ei gweithredu yn y DU.


Mae’r awdurdodau lleol yn Lloegr wedi gorfod llunio’u cynlluniau gostyngiadau eu hunain. O ganlyniad, mae’r cymorth treth gyngor yn amrywio o’r naill awdurdod i’r llall ac mae mwy na thair miliwn o aelwydydd incwm isel yn wynebu gorfod talu mwy o’u bil treth gyngor.


Nid yw Cynllun Gostyngiadau’r Dreth Gyngor yn rhan o system budd\-daliadau’r DU, er bod cymhwysedd ar gyfer y cynllun yn gysylltiedig ag ef. Gan fod nifer o fudd\-daliadau, gan gynnwys y Budd\-dal Tai, yn cael eu disodli’n raddol gan Gredyd Cynhwysol Llywodraeth y DU, mae’n bwysig ein bod yn deall sut mae’n effeithio ar y cymorth datganoledig a roddir mewn perthynas â biliau’r dreth gyngor, er mwyn inni allu parhau i ganolbwyntio’r cynllun ar y bobl sydd â’r angen mwyaf. Hefyd, bydd yr ymchwil i sut mae Credyd Cynhwysol yn effeithio ar ôl\-ddyledion rhent yn helpu i ddarparu sylfaen dystiolaeth werthfawr er mwyn inni allu deall yn fanwl yr effeithiau ehangach ar aelwydydd.


Ym mis Ionawr 2019, comisiynais Policy in Practice i wneud ymchwil a fyddai’n taflu goleuni ar rai o’r materion hyn. Mae’r ymchwil hon yn astudiaeth dros gyfnod o flwyddyn a fydd yn defnyddio dadansoddiad manwl sylweddol i olrhain amgylchiadau aelwydydd yng Nghymru. Mae’r gwaith empirig yn cael ei ategu gan ymchwil ansoddol newydd i brofiadau pobl sy’n hawlio Credyd Cynhwysol, tenantiaid, gwasanaethau cyngor, awdurdodau lleol, cymdeithasau tai, a landlordiaid preifat. Mae’r casgliadau’n bwysig inni, i awdurdodau lleol, ac i amrywiaeth o sefydliadau a gwasanaethau cyngor eraill.


Mae’r adroddiad interim, a gyhoeddir heddiw, yn canolbwyntio ar gam cyntaf yr ymchwil bwysig hon – effaith Credyd Cynhwysol ar Gynllun Gostyngiadau’r Dreth Gyngor. Mae’n trafod syniadau ar gyfer lleihau rhai o’r effeithiau y mae Credyd Cynhwysol yn eu cael ar ddyfarniadau ynghylch gostyngiadau i’r dreth gyngor yn y dyfodol. Bydd yr adroddiad terfynol, a fydd yn cynnwys ymchwil ansoddol, yn cael ei gyhoeddi yn nes ymlaen eleni, a bydd yn edrych yn fwy manwl ar effaith Credyd Cynhwysol ar Gynllun Gostyngiadau’r Dreth Gyngor ac ar ôl\-ddyledion rhent.


Mae’r adroddiad interim yn dangos bod y newid i Gredyd Cynhwysol, i lawer o aelwydydd, yn gallu cael effaith sylweddol ar ddyfarniadau ynghylch gostwng y dreth gyngor. Bydd aelwydydd sydd ar hyn o bryd yn cael gostyngiad o 100% yn y dreth gyngor, oherwydd nad oes ganddynt incwm, yn parhau i gael y gostyngiad. Fodd bynnag, i eraill, gwelir bod y newid i Gredyd Cynhwysol yn cael effaith negyddol, yn enwedig pan fo’r rhai sy’n byw ar yr aelwyd yn gyflogedig, yn hunangyflogedig, neu'n gweithio ac yn cael Lwfans Byw i’r Anabl neu Daliad Annibyniaeth Personol. 


Pe bai Cynllun Gostyngiadau’r Dreth Gyngor yn parhau ar ei ffurf bresennol tan 2021\-22, mae’r canfyddiadau cychwynnol yn awgrymu y gallai’r cymorth i aelwydydd lle mae’r preswylwyr yn gyflogedig ac yn cael y Credyd Cynhwysol ostwng 12% ar gyfartaledd. Amcangyfrifir y gallai aelwydydd lle mae’r preswylwyr yn hunangyflogedig weld gostyngiad o tua 80% ar gyfartaledd yn y cymorth y maent yn eu gael tuag at y dreth gyngor. Mae’r canfyddiadau’n debyg ar gyfer aelwydydd sy’n gweithio ac sy’n cael Lwfans Byw i’r Anabl neu Daliad Annibyniaeth Personol ac sy’n newid i gael y Credyd Cynhwysol. I’r grŵp hwn, amcangyfrifir y bydd y cymorth yn gostwng 22% ar gyfartaledd.


Mae’r adroddiad yn ein hatgoffa na fydd rhai o’r aelwydydd hyn ar eu colled yn ariannol, o bosibl, gan y gallent gael mwy o gymorth o dan y Credyd Cynhwysol a chael eu hasesu, felly, fel pobl sydd angen llai o gymorth â’u treth gyngor. Er hynny, mae hon yn wybodaeth allweddol ar gyfer Llywodraeth Cymru gan y gallai fod yn bosibl i ni ddiwygio ein Cynllun Gostyngiadau’r Dreth Gyngor yn ystod y blynyddoedd nesaf er mwyn lleddfu’r effaith negyddol ar rai grwpiau. Erbyn diwedd y prosiect ymchwil, bydd modd i awdurdodau lleol ddeall yr effeithiau yn eu hardaloedd eu hunain yn fanylach, a bydd hyn yn helpu i lywio’r mesurau lleol sy’n dod ag aelwydydd yn rhan o’r cynllun.


Ym mis Mawrth 2019, cyhoeddodd Llywodraeth Cymru hefyd y ddogfen *Dadansoddiad o effaith  diwygiadau Llywodraeth y Deyrnas Unedig i’r system les ar aelwydydd  yng Nghymru*, a oedd yn crynhoi’r prif ystadegau, dadansoddiadau a thystiolaeth ynghylch effaith y diwygiadau lles a weithredwyd neu y bwriedid eu rhoi ar waith yng Nghymru.


https://llyw.cymru/effaith\-diwygiadau\-lles\-ar\-aelwydydd\-yng\-nghymru


Bydd Llywodraeth Cymru yn parau i weithio ar draws y llywodraeth er mwyn mynd i’r afael â thlodi a lliniaru effaith y diwygiadau negyddol i’r system les.


Mae’r adroddiad interim hefyd yn cyflwyno dadansoddiad cynnar ynglŷn ag addasiadau posibl i Gynllun Gostyngiadau’r Dreth Gyngor a allai adfer cyfartaledd rhwng aelwydydd sy’n derbyn y budd\-daliadau blaenorol a’r rhai sy’n derbyn y Credyd Cynhwysol. Byddwn yn mynd ati nawr i ystyried canfyddiadau’r adroddiad yn fanylach, ar y cyd â’r awdurdodau lleol, asiantaethau cynghori a Chymdeithas Llywodraeth Leol Cymru, er mwyn llywio camau nesaf y gwaith o ddatblygu ymchwil a pholisïau yn y maes hwn.


Mae’n dda gennyf gyhoeddi’r adroddiad interim hwn heddiw, sy’n cynyddu ein gwybodaeth am amgylchiadau a phrofiadau gwahanol aelwydydd ar draws Cymru. Mae’r ymchwil hon yn un haen o waith o fewn ein rhaglen ehangach ar gyfer diwygio trethi lleol a system ariannol ehangach llywodraeth leol. Cyhoeddais yr wybodaeth ddiweddaraf am hynt y rhaglen hon ar 5 Tachwedd 2019, ac mae honno ar gael drwy glicio ar y ddolen ganlynol:


https://llyw.cymru/diwygio\-cyllid\-llywodraeth\-leol\-diweddariadau\-blynyddol







Translation:


 
Today, an interim report by Policy in Practice, Understanding the Impact of Universal Credit on the Council Tax Reduction Scheme and Rent Arrears in Wales, has been published on the Welsh Government’s website. The report was commissioned by the Welsh Government as part of a suite of research relating to local taxation in Wales.


The Council Tax Reduction Scheme is a national scheme in Wales which provides direct financial support to almost 280,000 low\-income households, reducing their council tax bills. Since the introduction of our scheme in 2013\-14, we have continued to protect vulnerable and low‑income households by maintaining full entitlements to support. This means that in 2019\-20, approximately 220,000 households continue to pay no council tax at all.  The scheme makes a significant contribution to tackling poverty and helps to safeguard vulnerable people from getting into financial difficulty, often as a result of regressive UK government welfare reforms.


In addition to creating a single scheme for Wales, the Welsh Government made up the 10% funding cut that accompanied the UK government’s decision to devolve Council Tax Benefit in 2013\-14\. As the interim report references, this fairer approach helped to prevent rent arrears increasing in Wales at a time of ruthless UK imposed austerity.


In England, local authorities have had to design their own reduction schemes. As a result, council tax support varies by authority and over three million low\-income households are faced with having to pay more of their council tax bill.


The Council Tax Reduction Scheme is not part of the UK benefits system, though eligibility for the scheme is closely linked to it. As a number of benefits, including Housing Benefit, are gradually being replaced by the UK Government’s Universal Credit, it is important we understand the effects of this on devolved support for council tax bills, so that our scheme can continue to be targeted towards the people who need it most. In addition, research about the impact of Universal Credit on rent arrears will help to provide a valuable evidence base to help us understand in more detail wider impacts on households.


In January 2019, I commissioned research by Policy in Practice to shed light on some of these issues. This research is a year\-long study which utilises a significant amount of detailed analysis to track the circumstances of households in Wales. The empirical work is supplemented by new qualitative research into the experiences of Universal Credit claimants, tenants, advice services, local authorities, housing associations and private landlords. The findings are important for us, for local authorities and for a range of other organisations and advice services.


The Interim Report published today focuses on the first stage of this important research – the impact of Universal Credit on the Council Tax Reduction Scheme. It discusses ideas for reducing some of the impacts of Universal Credit on council tax reduction awards in the future. The final report incorporating qualitative research, due to be published later in the year, will further explore the impact of Universal Credit on the Council Tax Reduction Scheme and also on rent arrears.


The interim report shows that, for many households, the move to Universal Credit can have a significant impact on council tax reduction awards. Households currently receiving a 100% council tax reduction because they have no income will continue to do so. However, for others, the move to Universal Credit is shown to have an adverse impact, particularly for employed households, self\-employed households, and working households in receipt of a Disability Living Allowance or Personal Independence Payment.


Should the current Council Tax Reduction Scheme be retained in its current form into 2021\-22, early findings suggest support for employed households in receipt of Universal Credit could reduce on average by 12%, whilst self\-employed households are estimated to see average reductions in council tax support of around 80%. A similar observation is seen for working households in receipt of Disability Living Allowance or Personal Independence Payment who migrate to Universal Credit. For this group, average support is estimated to reduce by 22%. 


The report reminds us that some of these households may not be worse off financially, as they may receive more support under Universal Credit and therefore be assessed as needing less support with their council tax. Nevertheless, this is crucial information for the Welsh Government as it may be possible to amend our Council Tax Reduction Scheme in future years to mitigate the negative impacts on certain groups. By the end of the research project, local authorities will also be able to understand impacts in more detail within their own areas, and this will help to inform local measures to draw households onto the scheme.


In March 2019, the Welsh Government also published Analysis of the impact of the UK Government’s welfare reforms on households in Wales bringing together the key statistics, analysis and evidence on the impact of implemented and proposed welfare reforms in Wales.


The Welsh Government will continue to take a cross government approach to tackling poverty and mitigating the impact of regressive welfare reforms.


The interim report also presents early analysis on possible adjustments to the current Council Tax Reduction Scheme which could restore parity between households in receipt of legacy benefits and Universal Credit. We will now consider the report’s findings in more detail, in partnership with local authorities, advice agencies and the Welsh Local Government Association, to inform the next stages of the research and policy development in this area.


I am pleased to publish this interim report today which increases our knowledge about the circumstances and experiences of different households across Wales. This research is one strand of work within our broader programme of reforms to local taxation and the wider local government finance system. I published a progress update on this work programme on 5 November 2019\.